  Анжелика Тихонова корреспондент Ижкаре Москваысь 24 троллейбусъёс вуизы. Соосты улосвыллы дунтэк сётӥзы. Со сярысь 3-тӥ гудырикошконэ «Комсомольская правда - Ижевск» радиолэн (16+) эфираз карлэн тӧроез Олег Бекмеметьев ивортӥз. Оглом Ижкаре 50 троллейбусъёс вуозы Москваысь вуэм тросэз машинаос 2012-тӥ арын поттэмын, шоркарын соос 8-9 ар калыкез нуизы-вайизы. Нош Ижкарын али ветлӥсь троллейбусъёс, кызьы веразы ивортодэтъя «Удмуртия» агентстволэн корреспондентэзлы «ИжГЭТ» предприятиын, шорлыдын 26 ар ужазы ини. Соос пӧлын 10 но, 30 арлэсь кема но ветлӥсьёсыз вань, но берпуметӥосызлэн кузовзы ог вить ар талэсь быдэсак воштэмын вал. Тодэ вайытом, вуэм троллейбусъёсты Ижкарын сяме пырем буёлъёсын – тӧдьыен-гордэн – буялозы. Кемалась ик ӧвӧл, Удмуртие Белоруссиысь 33 выль автобусъёс вуизы. Тегъёс: Ижкар Транспорт Троллейбус Удмуртия ОлегБекмеметьев  